Source: http://clubsportivcfr.ro/index.php?limitstart=2016
Timestamp: 2018-07-23 11:42:26+00:00

Document:
Învinsul lui Dan Mihăilă a bătut recordul Austriei!
Luni, 15 Decembrie 2008 14:46 |
Campionii de la BSV Voith St. Pölten au învins recent la Iaşi, în manşa retur din optimile de fi nală ale Ligii Campionilor la popice, pe CFR Olimpia ACB din localitate cu scorul de 7-1 la victorii directe. Singura victorie a ieşenilor a fost reuşită de Dan Mihăilă (22 ani), care a câştigat în faţa lui Lukas Huber (21 ani) cu 3-1 la manşe şi a reuşit un rezultat excelent, de 601 p.d., faţă de 565 p.d. reuşit de austriac. Revenit în prima ligă de popice din Austria, iată că Lukas Huber a avut sâmbătă o evoluţie de excepţie în campionat, reuşind un rezultat individual de 701 popice doborâte (pe cele patru piste de concurs: 172-168-197-164), ceea ce reprezintă un nou record al Austriei la categoria de vârstă sub 23 ani, deci la juniori! Cu Lukas Huber în primii şase, campionii de la BSV Voith St. Pölten au reuşit şi un nou record al arenei pe echipe, învingând în deplasare, pe KSV Wiener Linien cu scorul de 3.811 p.d. – 3.432 p.d. (8-0 la victorii directe). Pentru oaspeţii din St. Pölten, pregătiţi de antrenorii Gerhard Pracser şi Christine Pracser, au punctat Thomas Löscher – 655 p.d. (1 victorie directă), Philipp Vsetecka – 605 (1), Radek Holakovsky – 638 (1), Mark Mojmir Bortek – 624 (1), LUKAS HUBER – 701 (1), Martin Eder – 588 (1). După 11 runde, la finalul turului, echipa din St. Pölten conduce în “1. Bundesliga” cu 22 puncte, fără nici o înfrângere. Tot în Austria, dar în “2. Bundesliga Nord”, într-un meci disputat în devans din cadrul etapei a 11-a, pe teren propriu, 1. KSK Gem. Bed. Alutech Wiener Neustadt învinge pe KV Auersthal cu scorul de 3.623 p.d. – 3.496 p.d. (7-1 la victorii directe). De la gazde, românul Ovidiu Şuhane, care a evoluat în anii din urmă ca popicar la CFR Iaşi, a avut o evoluţie foarte bună şi a reuşit 648 p.d. şi punctul de meci pentru echipa din Wiener Neustadt. În clasamentul turului, 1. KSK Gem. Bed. Alutech Wiener Neustadt se află pe locul 4, cu 14 puncte, ierarhia fiind condusă de echipa a doua a campionilor de la BSV Voith St. Pölten, cu 18 puncte.
Luni, 15 Decembrie 2008 14:43 |
Într-o partidă amânată din runda cu nr. 7, ultima a turului Diviziei Naţionale masculine de popice, sâmbătă, pe teren propriu, CFR Olimpia ACB Iaşi a surclasat echipa Foresta HLV Tălmaciu cu scorul de 3.448 p.d. – 3.115 p.d. (8-0 la victorii directe), după o evoluţie bună a ceferiştilor lui Ilie Băiaş, care au avut şi un rezultat favorabil, de 20-4, la manşe câştigate.
La gazde a revenit pentru jocurile din prima ligă a seniorilor şi recentul campion al juniorilor din România, Dumitru Penciuc jr, care a avut o evoluţie excelentă în faţa celui mai bun popicar al oaspeţilor, Călin Cazacu. Penciuc a recuperat incredibil de la 0-2 la manşe şi cu o diferenţă de 14 popice doborâte la final, după ce a prins câţiva “nouari” în ultimele lansări, şi-a trecut în cont prima sa victorie din acest sezon la “echipa mare” a ieşenilor, chiar la primul meci disputat. De la ieşeni s-au mai remarcat Gyula Vereş şi Remus Antimirescu, ultimul fiind foarte aproape de a trece graniţa celor 600 p.d., dar un stupid accident la un deget, în ultima manşă, atunci când bila a alunecat şi l-a lovit peste mână, l-a privat de un rezultat foarte bun. De remarcat că în echipa ieşeană nu a evoluat dublul campion mondial la cadeţi în anii din urmă, Alin Vreavu, care s-a căsătărit recent şi a solicitat conducerii moldave să-i aprobe revenirea la formaţia din Tălmaciu, nemaiputând face “naveta”, din motive familiare, între cele două oraşe. Sub conducerea arbitrului braşovean Nicolae Neculaescu, au evoluat echipele:
- CFR Olimpia ACB Iaşi: Gyula Vereş - 589 popice doborâte (1 victorie directă), Marius Manea - 577 (1), Ion Cercel – 576 (1), Dumitru Penciuc jr – 579 (1), Florin Opincă - 544 (1), Remus Antimirescu – 583 (1). Rezerve neutilizate: Costică Ciurdea şi Iulian Gabriel Cucu. Antrenor: Ilie Băiaş.
- Foresta HLV Tălmaciu: Sorin Mitru – 542 (0), Marius Dumitrescu – 482 (0), Petru Bota – 540 (0), Călin Cazacu – 565 (0), Gheorghe Dinică - 528 (0), Marius Aldescu – 458 (0). Antrenor: Călin Cazacu.
În prima rundă a returului, programată pe 24 ianuarie 2009, se vor disputa partidele Siderurgica Hunedoara – CFR Cluj, ICMRS Galaţi – CFR Olimpia ACB Iaşi şi Foresta HLV Tălmaciu – Inter Petrila, iar Electromureş Danerom Tg. Mureş va sta, după ce formaţia CS Vulcan a fost exclusă din campionat, după trei “neprezentări”.
1. Inter Petrila 6 5 0 1 38-10 10
2. CFR Cluj 6 5 0 1 38-10 10
3. CFR Olimpia ACB Iaşi 6 5 0 1 35-13 10
4. Electro Tg. Mureş 6 2 0 4 19.5-28.5 4
5. Foresta Tălmaciu (*) 6 3 0 3 18.5-29.5 4
6. Siderurgica Hunedoara6 1 0 5 12-36 2
7. ICMRS Galaţi 6 0 0 6 7-41 0
Joi, 11 Decembrie 2008 19:22 |
Pe 11 decembrie, Direcţia pentru Sport a Judeţului Iaşi a elaborat clasamentele celor mai buni sportivi pe 2008, pe două secţiuni, sporturi olimpice şi sporturi neolimpice. Liderii celor două ierarhii sunt Mihaela Petrilă (canotaj), respectiv Gabriela Ivan (radioamatorism). Clasamentele finale se prezintă astfel:
1. PETRILĂ MIHAELA – CSM – LPS Iaşi – canotaj, antrenor: - Lazariuc Ioan
2. MARIN DRAGOŞ – CSM – CS GLADIATORUL IAŞI – box, antrenori: - Dreer C-tin- Agavriloaie D-tru
3. DORNEANU IRINA - CSM – LPS Iasi – canotaj – antrenori:- Lazariuc Ioan- Băhnărel Sorin
4. ZLĂVOG GEANINA – CSM – LPS Iasi – canotaj, antrenori: - Lazariuc Ioan- Băhnărel Sorin
5. IONESCU ANDREEA – LPS - Politehnica Iaşi– atletism, antrenor:- Ursanu Viorica
6. MUNTEANU ELENA – CSM Iaşi - scrima-sabie, antrenor:- Biţucă Iulian
7. ANDRIOAIE MIHAELA –CS Politehnica Iaşi – CSM Cluj Napoca – judo, antrenor: - Perdun Iulian
8. SĂCĂLEANU VLAD – CS Politehnica Iaşi – Steaua Bucuresti – tir sportiv-pistol, - antrenor: Săcăleanu Ioan
9. DOLNICEANU TIBERIU - CSM Iasi - scrima-sabie, antrenor:- Biţucă Iulian
10. SIMIONESCU VLĂDUŢ –CSS Unirea Iasi – judo – antrenor: - Grosu Florin
1. IVAN GABRIELA – CSM/ACS PALATUL COPIILOR Iasi–RADIOAMATORISM antrenor: Ivan Gabriela
2. TROFIN IONELA – ACS PALATUL COPIILOR Iasi – RADIOAMATORISM, antrenor: Cristian Popovici
3. ADELINA CONSTANTINA ZĂLARU – CS KWANG - GAE Iasi – TAEKWON DO I.T.F. - antrenor: Sorin Miron
4. COSTACHE MIHAI – ACS PALATUL COPIILOR Iasi – RADIOAMATORISM, antrenor: Cristian Popovici
5. NICOLA PRICOP – CS KWANG - GAE Iasi – TAEKWON DO I.T.F., antrenor: Sorin Miron
6. SORIN MIRON – CS KWANG - GAE Iasi – TAEKWON DO I.T.F., antrenor: Sorin Miron
7. BIDIRLIU ANDREI – ACS PALATUL COPIILOR Iasi – RADIOAMATORISM, antrenor: Cristian Popovici
8. AŞTEFANI ADELINA – ACS PALATUL COPIILOR Iasi – RADIOAMATORISM, antrenor: Cristian Popovici
9. VLAD PIHUREAC FOTO – CS CFR Iaşi – CULTURISM, antrenor: Petru Ciorbă
10. LUCIAN ANIŢA – CS CFR Iaşi – CULTURISM, antrenor: Petru Ciorbă
Clasamentele au fost întocmite în baza „Sistemului de atribuire a punctelor în raport cu rezultatele sportive”, normă elaborată de Agenţia Naţională pentru Sport şi evaluării rezultatelor transmise oficial de către cluburile sportive ieşene. Din partea DSJ Iaşi, aceste ierarhii sunt vizate de directorul executiv ing. Ion Bucu, fostul portar al echipelor de fotbal Poli Iaşi şi Dinamo Bucureşti în anii din urmă, de consilierii sportivi Alexandru Cişman, Vasile Liteanu şi de expertul principal Ioan Moraru.
Terenul propriu și-a spus cuvântul
Weekend cu pumni la Polivalentă
Polonia și România și-au împărțit victoriile
Start în Liga Campionilor la popice
Pagina 505 din 525

References: CSM 
 CSM 
 CSM 
 CSM 
 CSM 
 CSM 
 CSM